ระเบียบกรมสรรพสามิตระเบียบกรมสรรพสามิตว่าด้วยการพิจารณาคำคัดค้านคำอุทธรณ์ และคำขอทุเลาการชำระภาษีสรรพสามิตตามพระราชบัญญัติภาษีสรรพสามิตพ.ศ. ๒๕๒๗พ.ศ.๒๕๕๐[๑] เพื่อให้การพิจารณาคำคัดค้านการประเมินภาษีสรรพสามิตคำอุทธรณ์คำวินิจฉัย คำคัดค้านการประเมินภาษีสรรพสามิต และคำขอทุเลาการชำระภาษีสรรพสามิตเป็นไปอย่างมีระบบมีประสิทธิภาพ และประสิทธิผล อาศัยอำนาจตามความในมาตรา ๘๖ มาตรา๘๗ มาตรา ๘๘ มาตรา ๘๙ วรรคสอง มาตรา ๙๗ และมาตรา ๙๘แห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการพิจารณาคำคัดค้าน คำอุทธรณ์ และคำขอทุเลาการชำระภาษีสรรพสามิตตามพระราชบัญญัติภาษีสรรพสามิต พ.ศ. ๒๕๒๗ พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิก๓.๑ ระเบียบกรมสรรพสามิตว่าด้วยการพิจารณาคำคัดค้านการประเมินภาษีสรรพสามิต พ.ศ. ๒๕๔๕ ลงวันที่ ๑๑ กรกฎาคม๒๕๔๕๓.๒ ระเบียบกรมสรรพสามิตว่าด้วยการพิจารณาคำขอทุเลาการชำระภาษีสรรพสามิต พ.ศ. ๒๕๓๘ ลงวันที่ ๒๓ มกราคม๒๕๓๘๓.๓ ระเบียบกรมสรรพสามิตว่าด้วยการพิจารณาคำขอทุเลาการชำระภาษีสรรพสามิต (ฉบับที่ ๒) พ.ศ. ๒๕๔๕ ลงวันที่๑๙ มกราคม ๒๕๔๕ข้อ ๔ ในระเบียบนี้อธิบดี หมายความว่าอธิบดีกรมสรรพสามิตหรือผู้ซึ่งอธิบดีกรมสรรพสามิตมอบหมายรองอธิบดี หมายความว่ารองอธิบดีที่สั่งและปฏิบัติราชการแทนอธิบดีกรมสรรพสามิตในราชการของสำนักกฎหมายผู้อำนวยการสำนักงานสรรพสามิตภาคหมายความว่า ผู้อำนวยการสำนักงานสรรพสามิตภาคทุกภาค และให้หมายความรวมถึงผู้อำนวยการสำนักบริหารการจัดเก็บภาษี ๑(ทำหน้าที่เป็นผู้อำนวยการสำนักงานสรรพสามิตกรุงเทพมหานคร)คำคัดค้าน หมายความว่าคำคัดค้านการประเมินภาษีสรรพสามิตคำอุทธรณ์ หมายความว่าคำอุทธรณ์คำวินิจฉัยคำคัดค้านการประเมินภาษีสรรพสามิตคำขอทุเลา หมายความว่าคำขอทุเลาการชำระภาษีสรรพสามิตข้อ ๕ ให้ผู้อำนวยการสำนักกฎหมายเป็นผู้รักษาการตามระเบียบนี้หมวด๑การคัดค้าน ส่วนที่๑การคัดค้านและการรับคำคัดค้าน ข้อ ๖ การคัดค้าน๖.๑ การยื่นคำคัดค้านเมื่อผู้มีหน้าที่เสียภาษีได้รับหนังสือแจ้งการประเมินของพนักงานเจ้าหน้าที่หากประสงค์จะคัดค้านการประเมินภาษีดังกล่าวให้ยื่นคำคัดค้านต่ออธิบดีได้ที่หน่วยงานตามข้อ ๖.๒ ภายในสี่สิบห้าวันนับแต่วันที่ได้รับแจ้งการประเมินตามมาตรา๘๖ แห่งพระราชบัญญัติภาษีสรรพสามิต พ.ศ. ๒๕๒๗ โดยใช้แบบคำคัดค้าน (ภษ. 01 - 25)ตามที่อธิบดีกำหนดท้ายระเบียบนี้๖.๒ การรับคำคัดค้านกรณีคัดค้านการประเมินภาษีสรรพสามิตอันเนื่องมาจากการประเมินที่เกิดขึ้นภายในพื้นที่ความรับผิดชอบของกรมสรรพสามิตสำนักงานสรรพสามิตภาคสำนักงานสรรพสามิตพื้นที่ ให้ยื่นคำคัดค้านที่สำนักงานสรรพสามิตที่รับผิดชอบนั้นๆและให้หน่วยงานที่รับคำคัดค้านส่งคำคัดค้านไปยังหน่วยงานที่มีอำนาจพิจารณาภายในสามวันนับแต่วันที่ได้รับคำคัดค้าน๖.๓ให้บันทึกรายละเอียดเกี่ยวกับการรับคำคัดค้านแต่ละรายไว้ในสมุดบัญชีบันทึกการรับคำคัดค้านเรียงลำดับเลขรับคำคัดค้าน โดยให้แยกเป็นแต่ละประเภทสินค้าและบริการ๖.๔ให้ดำเนินการจัดส่งสำเนาคำคัดค้านให้หน่วยงานควบคุมการบังคับชำระภาษีค้างหน่วยงานที่ประเมินภาษีกรณีการยื่นคำคัดค้านต่อสำนักงานสรรพสามิตภาคให้รายงานกรมสรรพสามิตทราบด้วย๖.๕ เมื่อหน่วยงานที่ประเมินภาษีได้รับแจ้งตามข้อ๖.๔ แล้วให้ดำเนินการจัดส่งสำนวนการตรวจสอบภาษีและเอกสารหลักฐานที่เกี่ยวข้องทั้งหมดให้หน่วยงานที่รับผิดชอบพิจารณาคำคัดค้านภายในเจ็ดวันนับแต่วันที่ได้รับแจ้งส่วนที่๒การพิจารณาคำคัดค้าน ข้อ ๗ ให้ผู้อำนวยการสำนักงานสรรพสามิตภาคมีอำนาจดำเนินการในส่วนที่เกี่ยวข้องกับการพิจารณาคำคัดค้านและการวินิจฉัยคำคัดค้านตามมาตรา ๘๖ มาตรา ๘๗ และมาตรา ๘๘ แห่งพระราชบัญญัติภาษีสรรพสามิต พ.ศ. ๒๕๒๗ในกรณีที่มีจำนวนภาษีไม่เกิน ๒๕,๐๐๐,๐๐๐บาท (ยี่สิบห้าล้านบาทถ้วน) โดยไม่รวมเบี้ยปรับและเงินเพิ่มและกรณีที่มีการประเมินเฉพาะเบี้ยปรับและหรือเงินเพิ่มไม่เกิน ๒๕,๐๐๐,๐๐๐บาท (ยี่สิบห้าล้านบาทถ้วน) ทั้งนี้ เฉพาะในเขตพื้นที่รับผิดชอบสำหรับวงเงินที่เกิน ๒๕,๐๐๐,๐๐๐บาท (ยี่สิบห้าล้านบาทถ้วน) ตามวรรคหนึ่ง ให้รองอธิบดีมีอำนาจพิจารณาวินิจฉัยคำคัดค้านโดยให้สำนักกฎหมายเป็นหน่วยงานที่มีหน้าที่ในการรวบรวมเอกสาร หลักฐานสรุปข้อเท็จจริงและข้อกฎหมายพร้อมทั้งจัดทำรายงานเสนอความเห็นเบื้องต้นเสนอต่อรองอธิบดีข้อ ๘ เจ้าหน้าที่ผู้รับผิดชอบสำนวนเป็นผู้ดำเนินการดังต่อไปนี้๘.๑ เมื่อได้รับสำนวนแล้วให้ดำเนินการศึกษาวิเคราะห์ข้อมูลเพื่อให้ทราบข้อเท็จจริง ข้อกฎหมาย และประเด็นการประเมินทั้งหมด๘.๒เชิญเจ้าหน้าที่ผู้รับผิดชอบการประเมินภาษีรายดังกล่าวมาให้ถ้อยคำโดยให้สอบถามถึงสาเหตุ ประเด็นที่มีการประเมินภาษี และการรับฟังพยานหลักฐานต่างๆในด้านการตรวจสอบภาษี ทั้งพยานเอกสาร พยานบุคคล และพยานวัตถุ (ถ้ามี)รวมทั้งให้สอบถามว่าได้มีการเรียกเอกสารหรือหลักฐานใดๆ จากผู้ถูกประเมินและผู้ถูกประเมินแจ้งว่าไม่มีหรือหาไม่พบหรือไม่ด้วยโดยให้จดบันทึกการให้ถ้อยคำตามแบบ คษ. 01 - 01 ที่กำหนดท้ายระเบียบนี้๘.๓เชิญผู้ยื่นคำคัดค้านมาให้ถ้อยคำถึงสาเหตุในประเด็นที่มีการประเมินภาษีตลอดจนการให้ถ้อยคำและพยานหลักฐานต่างๆในชั้นการตรวจสอบภาษี รวมทั้งประเด็นข้อโต้แย้งในการคัดค้านโดยให้จดบันทึกการให้ถ้อยคำตามแบบ คษ. 01 - 01 ที่กำหนดท้ายระเบียบนี้๘.๔ หากผู้ยื่นคำคัดค้านมีความประสงค์จะให้ถ้อยคำหรือยื่นพยานหลักฐานเพิ่มเติมนอกเหนือจากที่เคยยื่นไว้แล้วในชั้นการตรวจสอบภาษีและหรือชั้นคัดค้าน ให้บันทึกถ้อยคำหรือพยานหลักฐานไว้ในส่วนของบันทึกถ้อยคำเพิ่มเติมดังกล่าวให้รับฟังเป็นพยานหลักฐานประกอบสำนวนได้โดยให้จดบันทึกการให้ถ้อยคำตามแบบ คษ. 01 - 01 ที่กำหนดท้ายระเบียบนี้๘.๕ การพิจารณาสรุปสำนวนคำคัดค้านหากประเด็นใดหรือข้อมูลใดที่ปรากฏอยู่ในสำนวนยังไม่มีความชัดเจนสมบูรณ์และเห็นว่าเป็นสาระสำคัญก็ให้เรียกผู้คัดค้านหรือบุคคลอื่นมาให้ถ้อยคำเพิ่มเติมได้หากจำเป็นจะเชิญผู้เชี่ยวชาญ เช่น นักวิทยาศาสตร์ วิศวกร เป็นต้นมาให้ถ้อยคำหรือส่งเอกสารชี้แจงเพิ่มเติมก็ได้ โดยให้จดบันทึกการให้ถ้อยคำตามแบบคษ. 01 - 01 ที่กำหนดท้ายระเบียบนี้๘.๖ ให้ดำเนินการจัดทำรายงานการพิจารณาคำคัดค้านเสนอผู้มีอำนาจวินิจฉัยคำคัดค้าน กรณีที่มีการแต่งตั้งคณะกรรมการเพื่อพิจารณากลั่นกรองคำคัดค้านการประเมินภาษีให้เสนอต่อคณะกรรมการเพื่อพิจารณากลั่นกรองคำคัดค้านการประเมินภาษีก่อนเพื่อให้วินิจฉัยคำคัดค้านให้แล้วเสร็จภายในหกสิบวันนับแต่วันที่ได้รับคำคัดค้านหากการวินิจฉัยคำคัดค้านไม่อาจแล้วเสร็จได้ภายในกำหนดเวลาตามวรรคหนึ่งให้ทำเรื่องขอขยายระยะเวลาการวินิจฉัยต่ออธิบดี พร้อมเหตุผลประกอบข้อ ๙ การจัดทำคำวินิจฉัยคำคัดค้าน ให้ระบุ วันเดือน ปี ชื่อและตำแหน่งของผู้มีอำนาจพิจารณาคำคัดค้านและต้องจัดให้มีเหตุผลไว้ด้วย คือ ข้อเท็จจริงอันเป็นสาระสำคัญข้อกฎหมายที่อ้างอิงข้อพิจารณาและข้อสนับสนุนการใช้ดุลพินิจ โดยใช้แบบคำวินิจฉัยคำคัดค้าน (ภษ. 02 -10) ตามที่อธิบดีกำหนดท้ายระเบียบนี้ข้อ ๑๐ การส่งคำวินิจฉัยคำคัดค้านให้ส่งทางไปรษณีย์ลงทะเบียนตอบรับ หากไม่มีผู้รับให้ดำเนินการตามมาตรา ๑๘แห่งพระราชบัญญัติภาษีสรรพสามิต พ.ศ. ๒๕๒๗ ต่อไปให้ส่งสำเนาคำวินิจฉัยคำคัดค้านให้หน่วยงานที่ประเมินภาษีหน่วยงานที่รับชำระภาษีหน่วยงานควบคุมการบังคับชำระภาษีค้างและกรณีสำนักงานสรรพสามิตภาคเป็นผู้พิจารณาวินิจฉัยคำคัดค้านให้รายงานกรมสรรพสามิตทราบด้วยข้อ ๑๑ กรณีผู้ยื่นคำคัดค้านถอนคำคัดค้านที่ได้ยื่นไว้ให้เจ้าหน้าที่ผู้รับผิดชอบสำนวนจัดทำบันทึกเพื่อเสนอผู้มีอำนาจวินิจฉัยคำคัดค้านพิจารณาจำหน่ายคำคัดค้านต่อไปหมวด๒การอุทธรณ์ ส่วนที่๑การอุทธรณ์และการรับคำอุทธรณ์ ข้อ ๑๒ การอุทธรณ์และการรับคำอุทธรณ์๑๒.๑ การยื่นอุทธรณ์ เมื่อผู้คัดค้านได้รับหนังสือแจ้งผลคำวินิจฉัยคำคัดค้านการประเมินภาษีสรรพสามิตแล้วหากประสงค์จะอุทธรณ์คำวินิจฉัยคำคัดค้านดังกล่าวให้ยื่นคำอุทธรณ์ต่ออธิบดีภายในสี่สิบห้าวันนับแต่วันที่ได้รับแจ้งคำวินิจฉัยนั้นตามมาตรา ๘๙ แห่งพระราชบัญญัติภาษีสรรพสามิต พ.ศ. ๒๕๒๗ โดยใช้แบบคำอุทธรณ์ (ภษ. 01- 26) ตามที่อธิบดีกำหนดท้ายระเบียบนี้๑๒.๒ การรับคำอุทธรณ์กรณีการอุทธรณ์ที่เกิดขึ้นภายในพื้นที่ความรับผิดชอบของกรมสรรพสามิตสำนักงานสรรพสามิตภาค สำนักงานสรรพสามิตพื้นที่ ให้ยื่นคำอุทธรณ์ที่สำนักงานสรรพสามิตที่รับผิดชอบนั้นๆและให้หน่วยงานที่รับคำอุทธรณ์ส่งคำอุทธรณ์ไปยังกรมสรรพสามิตภายในสามวันนับแต่วันที่ได้รับคำอุทธรณ์๑๒.๓ ให้ส่วนอุทธรณ์ สำนักกฎหมายเป็นผู้รับผิดชอบสำนวน และดำเนินการ ดังนี้๑๒.๓.๑ให้บันทึกรายละเอียดเกี่ยวกับการรับคำอุทธรณ์แต่ละรายไว้ในสมุดบัญชีบันทึกการรับคำอุทธรณ์เรียงลำดับเลขรับคำอุทธรณ์ โดยให้แยกเป็นแต่ละประเภทสินค้าและบริการ๑๒.๓.๒ดำเนินการจัดส่งสำเนาคำอุทธรณ์ให้หน่วยงานควบคุมการบังคับชำระภาษีค้างหน่วยงานที่ประเมินภาษี และหน่วยงานที่พิจารณาวินิจฉัยคำคัดค้านทราบด้วย๑๒.๔ เมื่อหน่วยงานที่พิจารณาวินิจฉัยคำคัดค้านและหรือหน่วยงานที่ประเมินภาษีได้รับแจ้งตามข้อ ๑๒.๓.๒ แล้วให้ดำเนินการจัดส่งสำนวนการตรวจสอบภาษีรายงานพิจารณาคำคัดค้านและเอกสารหลักฐานที่เกี่ยวข้องทั้งหมดให้สำนักกฎหมายภายในสิบห้าวันนับแต่วันที่ได้รับแจ้งส่วนที่๒การดำเนินการก่อนการพิจารณาคำอุทธรณ์ ข้อ ๑๓ ให้สำนักกฎหมายเป็นหน่วยงานที่มีหน้าที่ในการรวบรวมเอกสาร หลักฐานสรุปข้อเท็จจริงและข้อกฎหมายพร้อมทั้งจัดทำรายงานเสนอความเห็นเบื้องต้นต่อผู้บังคับบัญชาก่อนเสนอต่อคณะกรรมการพิจารณาอุทธรณ์ข้อ ๑๔ การดำเนินการของเจ้าหน้าที่ผู้รับผิดชอบสำนวน๑๔.๑ เมื่อเจ้าหน้าที่ผู้รับผิดชอบสำนวนได้รับเรื่องอุทธรณ์ตามข้อ๑๒.๒ และเอกสารที่เกี่ยวข้องตามข้อ ๑๒.๔ แล้วให้ตรวจสอบเอกสารหลักฐานประกอบข้อเท็จจริงและข้อกฎหมายตามเหตุผลข้ออ้างอิงทั้งในชั้นการคัดค้านและชั้นการประเมินภาษีกรณีมีเหตุจำเป็นและสมควรที่จะต้องออกหนังสือเรียกผู้อุทธรณ์หรือบุคคลที่เกี่ยวข้องมาให้ถ้อยคำหรือสั่งให้บุคคลดังกล่าวส่งบัญชีเอกสารหรือหลักฐานอื่นที่เกี่ยวข้องเพื่อประกอบการพิจารณาอุทธรณ์ให้เสนอขออนุมัติออกหนังสือเรียกต่อคณะกรรมการพิจารณาอุทธรณ์ตามมาตรา ๙๒แห่งพระราชบัญญัติภาษีสรรพสามิต พ.ศ. ๒๕๒๗ ในกรณีที่ต้องมีการบันทึกถ้อยคำให้จดบันทึกการให้ถ้อยคำตามแบบคษ. 01 - 01 ที่กำหนดท้ายระเบียบนี้๑๔.๒ เมื่อได้ดำเนินการตามข้อ ๑๔.๑ แล้วให้เจ้าหน้าที่ผู้รับผิดชอบสำนวนพิจารณาและเสนอความเห็นเบื้องต้นโดยจัดทำเป็นรายงานแสดงรายละเอียดในเรื่องดังต่อไปนี้๑๔.๒.๑ การรับคำอุทธรณ์การรับคำวินิจฉัยคำคัดค้าน และการรับหนังสือแจ้งการประเมิน๑๔.๒.๒ ข้อเท็จจริงชั้นตรวจสอบภาษีแสดงข้อเท็จจริงและข้อกฎหมายเอกสารหลักฐาน พยานที่เกี่ยวข้องอันเป็นประเด็นและเหตุผลในการประเมินของพนักงานเจ้าหน้าที่๑๔.๒.๓ ประเด็นอุทธรณ์ แสดงข้อโต้แย้งและเหตุผลของผู้อุทธรณ์๑๔.๒.๔การดำเนินการในชั้นอุทธรณ์ของเจ้าหน้าที่ผู้รับผิดชอบสำนวนเพื่อให้ได้ข้อเท็จจริงเพิ่มเติมนอกจากที่ปรากฏในสำนวนการตรวจสอบภาษีการพิจารณาคำคัดค้านและคำอุทธรณ์๑๔.๒.๕สรุปความเห็นของเจ้าหน้าที่ผู้รับผิดชอบสำนวนว่าการประเมินภาษีและหรือคำวินิจฉัยคำคัดค้านตามคำอุทธรณ์ชอบด้วยกฎหมายหรือไม่เพราะเหตุใด สมควรสั่งไม่รับอุทธรณ์ ยกอุทธรณ์เพิกถอนการประเมินหรือคำสั่งของผู้พิจารณาคำคัดค้านหรือแก้การประเมินหรือคำสั่งของผู้พิจารณาคำคัดค้านให้ผู้อุทธรณ์เสียภาษีเพิ่มขึ้นหรือลดลง๑๔.๓ ให้เจ้าหน้าที่ผู้รับผิดชอบสำนวนเสนอรายงานความเห็นเบื้องต้นตามข้อ ๑๔.๒ ต่อผู้บังคับบัญชา เพื่อพิจารณาสั่งการข้อ ๑๕ เมื่อกรมสรรพสามิตได้สั่งให้นำเรื่องอุทธรณ์เสนอคณะกรรมการพิจารณาอุทธรณ์แล้วให้เจ้าหน้าที่ผู้รับผิดชอบสำนวนส่งเรื่องทั้งหมดให้เลขานุการคณะกรรมการพิจารณาอุทธรณ์จัดเข้าระเบียบวาระการประชุมคณะกรรมการพิจารณาอุทธรณ์กรณีคณะกรรมการพิจารณาอุทธรณ์แต่งตั้งให้ผู้แทนกรมสรรพสามิตเป็นเลขานุการคณะกรรมการพิจารณาอุทธรณ์ให้เจ้าหน้าที่ผู้รับผิดชอบสำนวนเป็นผู้ดำเนินการจัดทำระเบียบวาระการประชุมหนังสือเชิญประชุม รายงานการประชุม และเมื่อคณะกรรมการพิจารณาอุทธรณ์พิจารณาคำอุทธรณ์เสร็จสิ้นแล้วให้จัดทำคำวินิจฉัยอุทธรณ์โดยใช้แบบ ภษ. 02 - 09ที่กำหนดท้ายระเบียบนี้เสนอคณะกรรมการพิจารณาอุทธรณ์ลงนามในคำวินิจฉัยอุทธรณ์ต่อไปข้อ ๑๖ กรณีผู้อุทธรณ์ยื่นคำร้องขอถอนคำอุทธรณ์ที่ได้ยื่นไว้ให้เจ้าหน้าที่ผู้รับผิดชอบสำนวนจัดทำบันทึกรายงานการขอถอนคำอุทธรณ์เสนอผู้บังคับบัญชาเพื่อนำเสนอคณะกรรมการพิจารณาอุทธรณ์พิจารณาจำหน่ายคำอุทธรณ์ต่อไปหมวด๓การขอทุเลา ข้อ ๑๗ ให้ผู้ที่มีอำนาจพิจารณาวินิจฉัยคำคัดค้านตามข้อ๗ มีอำนาจพิจารณาคำขอทุเลาที่ยื่นในชั้นการคัดค้านที่มีจำนวนเงินภาษีที่ขอทุเลาไม่เกินวงเงินภาษีตามที่มีอำนาจในการพิจารณาวินิจฉัยคำคัดค้านและให้รองอธิบดีมีอำนาจพิจารณาคำขอทุเลาในชั้นอุทธรณ์คำวินิจฉัยคำคัดค้านและชั้นการอุทธรณ์คำวินิจฉัยอุทธรณ์โดยฟ้องคดีต่อศาลโดยให้มีอำนาจรับคำขอทุเลา และมีอำนาจสั่งให้ทุเลาหรือไม่ให้ทุเลาการชำระภาษีไว้ก่อนทั้งหมดหรือแต่บางส่วนก็ได้และจะสั่งให้หาประกันตามที่เห็นสมควรก็ได้ ตามมาตรา ๙๗แห่งพระราชบัญญัติภาษีสรรพสามิต พ.ศ. ๒๕๒๗ข้อ ๑๘ ในกรณีที่มีการยื่นคำคัดค้านการยื่นคำอุทธรณ์คำวินิจฉัยคำคัดค้าน หรือการยื่นอุทธรณ์คำวินิจฉัยอุทธรณ์โดยฟ้องคดีต่อศาลและผู้คัดค้าน ผู้อุทธรณ์คำวินิจฉัยคำคัดค้านผู้อุทธรณ์คำวินิจฉัยอุทธรณ์ประสงค์จะขอทุเลาการชำระภาษีสรรพสามิตไว้ก่อน จะต้องยื่นคำร้องโดยใช้แบบคำขอทุเลา(ภษ. 01 - 27) ตามที่อธิบดีกำหนดท้ายระเบียบนี้ โดยยื่นต่อผู้มีอำนาจพิจารณาคำขอทุเลาตามข้อ ๑๗ข้อ ๑๙ ในการยื่นคำขอทุเลาผู้มีอำนาจพิจารณาคำขอทุเลาจะสั่งให้ผู้ยื่นคำขอทุเลานำหลักประกันการชำระภาษีอย่างใดอย่างหนึ่งดังต่อไปนี้มาวางเป็นประกันการชำระภาษีต่อกรมสรรพสามิตก็ได้๑๙.๑หนังสือค้ำประกันของธนาคารพาณิชย์ที่จดทะเบียนตามกฎหมายไทยโดยให้ธนาคารออกหนังสือค้ำประกันตามแบบที่กำหนดท้ายระเบียบนี้๑๙.๒ โฉนดที่ดินมาค้ำประกันโดยจดทะเบียนจำนองไว้ต่อกรมสรรพสามิตและที่ดินนั้นต้องมีราคาที่ใช้เป็นทุนทรัพย์จำนวนไม่น้อยกว่าค่าภาษีที่ต้องชำระ๑๙.๓พันธบัตรรัฐบาลมาจดทะเบียนจำนำเป็นประกันในจำนวนที่คุ้มกับค่าภาษีที่ต้องชำระ๑๙.๔สมุดเงินฝากประจำธนาคารพาณิชย์ของผู้ยื่นคำขอทุเลาซึ่งมียอดเงินฝากคุ้มกับค่าภาษีที่ต้องชำระมายึดเป็นประกันโดยต้องมีหนังสือยินยอมของผู้ยื่นคำขอทุเลาให้ระงับการทำนิติกรรมที่เกี่ยวกับการจำหน่าย จ่าย โอน เงินในบัญชีเงินฝากที่นำมาค้ำประกันและหนังสือของธนาคารรับรองยอดเงินฝากและยืนยันการปลอดภาระผูกพันพร้อมทั้งแจ้งผลการระงับการทำนิติกรรมเพื่อกรมสรรพสามิตจากธนาคารพาณิชย์นั้นข้อ ๒๐ ในกรณีที่ผู้ยื่นคำขอทุเลาการชำระภาษีใช้หลักประกันตามข้อ๑๙.๑ ให้ผู้มีอำนาจพิจารณาคำขอทุเลาขอรับการยืนยันการค้ำประกันจากธนาคารผู้ออกหนังสือสัญญาค้ำประกันก่อนพิจารณาสั่งทุเลาการชำระภาษีข้อ ๒๑ ในกรณีที่ผู้มีอำนาจพิจารณาคำขอทุเลาได้สั่งให้ทุเลาการชำระภาษีไว้แล้วถ้าต่อมามีพฤติการณ์ปรากฏว่าได้มีการกระทำเพื่อประวิงการชำระภาษีหรือได้มีการกระทำหรือตั้งใจจะกระทำการโอน ขายจำหน่ายหรือยักย้ายทรัพย์สินทั้งหมดหรือบางส่วนเพื่อให้พ้นอำนาจการยึดหรืออายัดผู้มีอำนาจพิจารณาคำขอทุเลามีอำนาจเพิกถอนคำสั่งให้ทุเลาการชำระภาษีนั้นได้ตามมาตรา ๙๘ แห่งพระราชบัญญัติภาษีสรรพสามิต พ.ศ. ๒๕๒๗ข้อ ๒๒ ให้เจ้าหน้าที่ผู้พิจารณาคำขอทุเลาพิจารณาเสนอผู้มีอำนาจพิจารณาคำขอทุเลาภายในสามสิบวันนับแต่วันที่ได้รับเรื่องคำขอทุเลาเว้นแต่กรณีมีเหตุจำเป็นจนไม่สามารถปฏิบัติตามกำหนดเวลาดังกล่าวได้ให้เจ้าหน้าที่ผู้พิจารณารายงานชี้แจงเหตุผลความจำเป็นต่อผู้มีอำนาจพิจารณาคำขอทุเลา เพื่อขอขยายเวลาออกไปได้อีกครั้งละไม่เกินสามสิบวันข้อ ๒๓ เมื่อผู้มีอำนาจพิจารณาคำขอทุเลาได้สั่งการคำขอทุเลาแล้วให้จัดทำหนังสือแจ้งผลการพิจารณาให้ผู้ยื่นคำขอทุเลาทราบและจัดทำสำเนาหนังสือดังกล่าวส่งให้หน่วยงานควบคุมการบังคับชำระภาษีค้างที่รับผิดชอบทราบรูปแบบของหนังสือและวิธีการส่งหนังสือให้ถือปฏิบัติตามข้อ๙ และข้อ ๑๐ โดยอนุโลมและแจ้งสิทธิอุทธรณ์คำสั่งดังกล่าวภายในสิบห้าวันนับแต่วันที่ได้รับแจ้งคำสั่ง ตามมาตรา ๔๔ แห่งพระราชบัญญัติวิธีปฏิบัติราชการทางปกครองพ.ศ. ๒๕๓๙หมวด๔การรายงานผลการปฏิบัติงาน ข้อ ๒๔ ให้หน่วยงานผู้รับผิดชอบการพิจารณาการคัดค้านการอุทธรณ์ และการขอทุเลารายงานผลการปฏิบัติงานให้กรมสรรพสามิตทราบ ภายในวันที่ ๕ของเดือนถัดไปหมวด๕บทเฉพาะกาล ข้อ ๒๕ การพิจารณาวินิจฉัยและการดำเนินการเกี่ยวกับคำคัดค้านและคำขอทุเลาที่ได้ดำเนินการไปแล้วตามระเบียบกรมสรรพสามิตที่ยกเลิกโดยข้อ ๓แห่งระเบียบนี้ให้เป็นอันใช้ได้สำหรับการดำเนินการต่อไปให้เป็นไปตามที่กำหนดในระเบียบนี้ประกาศณ วันที่ ๒๘ ธันวาคม พ.ศ. ๒๕๕๐เอกศักดิ์โอเจริญรองอธิบดีรักษาราชการแทนอธิบดีกรมสรรพสามิต[เอกสารแนบท้าย]๑. ภษ.01-25๒. ภษ.02-10๓. ภษ.01-26๔. ภษ.02-09๕. ภษ.01-27๖. คษ.01-01๗.หนังสือค้ำประกันของธนาคาร(ดูข้อมูลจากภาพกฎหมาย)ณัฐวดี/ผู้จัดทำ๗ตุลาคม ๒๕๕๒[๑] ราชกิจจานุเบกษาเล่ม ๑๒๕/ตอนพิเศษ ๒๒ ง/หน้า ๑๙/๓๑ มกราคม ๒๕๕๑